Številka: 711-4/2021/1

Datum: 8. 1. 2021

**Zadeva:** Načrtovanje ravnanja s stvarnim premoženjem države za organe državne uprave, pravosodne organe, javne zavode, javne gospodarske zavode, javne agencije in javne sklade po ZSPDSLS-1 **– navodila za poročanje o realizaciji**

Poročanje o realizaciji razpolaganja s stvarnim premoženjem države, tako premičnim kot nepremičnim premoženjem, urejata določbi 22. in 23. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18; v nadaljnjem besedilu: ZSPDSLS-1) in III. poglavje Uredbe o stvarnem premoženju države in samoupravnih lokalnih skupnosti (Uradni list RS, št. 31/18).

Ker se nepremično in premično premoženje države lahko pridobi, če je projekt za pridobitev tega premoženja vključen v veljavni načrt razvojnih programov, se skladno z navedenimi navodili podajajo le usmeritve za poročanje o realizaciji. Za izvedbo določb ZSPDSLS-1 je minister za javno upravo izdal Odredbo o obliki posredovanja napovedi o razpolaganju in obvestila o realizaciji razpolaganja s stvarnim premoženjem (Uradni list RS, št. 75/19; v nadaljevanju: Odredba).

Za izvrševanje četrtega in petega odstavka 22. člena ZSPDSLS-1 je minister za javno upravo izdal Odredbo, ki določa, da je elektronska oblika, v kateri se posredujejo podatki za napoved oz. poročilo o realizaciji o sklenitvi pravnega posla razpolaganja z nepremičnim oz. premičnim premoženjem, EXCEL preglednica s podatki, kot so določeni v preglednicah št. 5-8, ki so kot priloge sestavni del navedene Odredbe.

Upravljavec je v treh mesecih po sklenitvi pravnega posla dolžan o realizaciji obvestiti Ministrstvo za javno upravo v EXCEL preglednici št. 7 in št. 8, ki sta v prilogi in sicer po postopku iz 7.člena Uredbe. Ob tem v pojasnilo izpostavljamo, da se obvestilo o realizaciji nanaša na pravilno načrtovane pravne posle, za katere je bila pravilno podana napoved o sklenitvi pravnega posla Ministrstvu za javno upravo. Obvestilo o realizaciji, ki bo poslano v nasprotju z ZSPDSLS-1 in USPDSLS-1 za pravne posle razpolaganja s stvarnim premoženjem, in bo torej posredovano za razpolaganje s stvarnim premoženjem, za katero ni bila pravočasno (15 dni pred začetkom postopka razpolaganja) in po pravilnem postopku podana napoved o sklenitvi pravnega posla Ministrstvu za javno upravo ter ustrezna poraba dopustne skupne vrednosti, ne bodo vključeni v poročilo o realizaciji, saj se slednje pripravlja za zakonita razpolaganja s stvarnim premoženjem, ta pa so le tista, ki so načrtovana v skladu z veljavno zakonodajo in akti Vlade Republike Slovenije.

1. **TEHNIČNI NAPOTKI:**

Priloženi preglednici je potrebno izpolniti tako, da omogočata nadaljnjo obdelavo – nezaklenjene in v priponki, s končnico ».xls«. Vljudno prosimo, da tehničnih značilnosti tabel, ki so vnaprej določene, ne spreminjate (poravnava, velikost pisave, oblika celice, ipd.).

Vsi vpisi v preglednicah morajo biti enotni, z malimi tiskanimi črkami, z ustrezno veliko začetnico. Za boljšo preglednost predlagamo, da sta dve zaporedni vrstici obarvani z različnima barvama, ki si sledijo izmenično.

Pri vpisovanju zneskov ne uporabljajte pik za ločevanje, ampak le vpišite znesek (npr. 210000).

**a)** V preglednici št. 7 - Poročilo o realizaciji pravnega posla razpolaganja z nepremičnim premoženjem se v primeru, da je bilo več nepremičnin prodanih v enem pravnem poslu (v sklopu in pogodbena vrednost posamezne nepremičnine ni znana), se pogodbeni znesek, ki zajema vse nepremičnine sklopa in ni razdeljen po posameznih nepremičninah, vpiše le enkrat in sicer k prvi nepremičnin iz t.i. sklopa prodaje, torej predmeta pogodbe (funkcije »spoji celice« ni dovoljeno uporabiti) .

POMEMBNO:

V nobeni celici tabel NI DOVOLJENO uporabljati funkcije »spoji celice«. Vsaka nepremičnina mora biti vpisana tako kot je prikazano v vzorčnih primerih, ki jih je mogoče tudi preveriti na portalu »e-Prostor«.

Kontaktna oseba na strani Ministrstva za javno upravo je ga. Helena Gregorc, tel: 01/478 1813 E: helena.gregorc@gov.si .

Pripravila:

mag. Helena Gregorc

Sekretarka

 mag. Peter Geršak

 Državni sekretar

Priloga:

- Preglednica št. 7,

- Preglednica št. 8.